Rob Chiu / The Ronin - vaatamist väärt lühifilmid!    Londonis elav Chiu, kelle artistinimeks on The Ronin, on teinud töid näiteks Leica, Nokia, BBC, EMI, Greenpeace ja Channel 4 jaoks. Tema lühifilme on mängitud mitmetel filmifestivalidel ning need on  saanud ka erinevaid auhindu. Chiu räägib nüüd regulaarselt disaini konverentsidel ning ülikoolides üle maailma. Inspireeritud filmindusest, reisimisest ja muusikast, esindab meest hetkel New York'is paiknevat Curious Pictures'it.       Black Day To Freedom    Tegemist  on fiktsioonilise looga erinevate rahvuste probleemidest üle maailma. Black Day To Freedom räägib linna rahutusest, mille keskseks on ühe mehe kaotus ja tragöödia. Teos on täielikult animeeritud After Effects'iga ning on eriline oma välimuses ning tabav enda teema poolest. Karaktreite ülesehitus on loodud Steve Chiu poolt, helilõigud on teinud David Dunkley Gyimah ning filmi on lavastanud ja kirjutanud Rob Chiu. Audio Diagram of Suburban Chaos'i poolt.       Eulogy For Things Left Unsaid    Antud artisti teos oli minu arvates üks parimaid, sisaldades endas suurepäraseid võtteid loodusest. Filmi sisu oli mõnus ning kõik oli esitatud väga pehmete ja ilusate toonidega. Muusika autoriks Ólafur Arnalds ning hääl Oliver Boysen  poolt.      For All You Are    Meie mälestused teevad meist need inimesed, kes me oleme, suur osa inimesi jäädvustades mobiilidega hetki piltide ja videode abil. Klipp töötab kui digitaalne allalaadimine kaugest suvest ja lapsepõlvest, et mäletada, kes me olime siis ja kelleks me saame homme.  Teos on tehtud Nokia Trends Lab'i jaoks. Audio võetud Hecq'i 0000 reliisist ning kogu video on üles võetud Nokia N93'ga.      Leeds Film  Festival    Volitatud Leeds International Film Festival'i poolt, oli antud animatsioon esimene trailer, mida festival üldse on volitanud. Teos on tehtud täielikult After Effects'iga, illustratsioonid Steve Chiu poolt, armastusega käsitletud The Ronin'i poolt ning audio autoriks on Trailer Trash Music.      OFFF Lisbon Titles    Devoid of Yesterday avavideo OFFF Lisbon'i 2008 üritusele. Filmitud stuudios erinevaid mereelukaid, kasutades macro-läätsesid metafoorina Portugalis toimuvale konverentsile, et uurida lähemalt loengupidajaid ja nende ideid. Audio loodud Ben Lukas Boysen'i poolt.    Tänud Paawo'le, kes mulle The Ronin'i valikfilmidega lingi saatis. Tegemist on äärmiselt andeka tüübiga, kelle osad teosed postituses välja tõin. Huvi korral soovitan kindlasti  vaadata ka tüübi teisi teoseid. Siit leiab ka  Things Fall Apart'i postituse, mis sai mingi aeg tagasi kirjutaud.    Posted by: Bruno